Καταλίν Νόβακ

Η Καταλίν Εύα Νόβακ (Katalin Éva Novák)  (γεννημένη στις 6 Σεπτεμβρίου 1977) είναι Ουγγαρέζα πολιτικός, πρόεδρος της Ουγγαρίας από τις 10 Μαΐου 2022 έως τις 25 Φεβρουαρίου 2024. Κέρδισε τις προεδρικές εκλογές του 2022. Ορκίστηκε ως η πρώτη γυναίκα πρόεδρος της Ουγγαρίας στις 10 Μαΐου 2022. Μέλος του Fidesz, η Νόβακ έχει υπηρετήσει επιπλέον ως μέλος της Εθνοσυνέλευσης από το 2018 και ως υπουργός Οικογενειακών Υποθέσεων στην τέταρτη κυβέρνηση Όρμπαν από το 2020 έως το 2021.

 Εκπαίδευση 
Αφού ολοκλήρωσε τη δευτεροβάθμια εκπαίδευσή της στο δευτεροβάθμιο σχολείο Σάγκβαρι Εντρέ στο Σέγκεντ το 1996, η Νόβακ σπούδασε οικονομικά στο Πανεπιστήμιο Corvinus της Βουδαπέστης και νομικά στο Πανεπιστήμιο του Σέγκεντ. Ενώ ήταν φοιτήτρια, σπούδασε επιπλέον στο εξωτερικό στο Πανεπιστήμιο Παρί-Ναντέρ του Παρισιού. Εκτός από τα ουγγρικά, ο Νόβακ μιλά γαλλικά, αγγλικά και γερμανικά. Biography

 Καριέρα 
Η Νόβακ ξεκίνησε να εργάζεται στο Υπουργείο Εξωτερικών το 2001, με ειδίκευση σε θέματα Ευρωπαϊκής Ένωσης και Ευρώπης. Το 2010 έγινε υπουργική σύμβουλος και το 2012 διορίστηκε Επικεφαλής του Υπουργικού Συμβουλίου του Υπουργείου Ανθρώπινου Δυναμικού. Biography

Το 2014 έγινε υφυπουργός Οικογένειας και Υποθέσεων Νεολαίας στο υπουργείο Ανθρωπίνων Ικανοτήτων, και τελικά έγινε υπουργός Οικογενειακών Υποθέσεων τον Οκτώβριο του 2020 σε θέση, που παρέμεινε μέχρι τον Δεκέμβριο του 2021. Προώθησε την θέσπιση κινήτρων, ώστε να αποκτήσουν οι οικογένειες περισσότερα παιδιά.

Υπηρέτησε ως αντιπρόεδρος της Fidesz μεταξύ 2017 και 2021. 

Στις 21 Δεκεμβρίου 2021 ο πρωθυπουργός Βίκτορ Όρμπαν ανακοίνωσε ότι η Νόβακ θα ήταν η υποψήφιά του στις προεδρικές εκλογές του 2022.  Στις 10 Μαρτίου 2022 κέρδισε κατακτώντας 137 από τις 188 ψήφους στην Εθνοσυνέλευση. Η Νόβακ διαδέχθηκε τον Γιάνος Άντερ, που επίσης προέρχεται από το Fidezs του Βίκτορ Όρμπαν.

 Σκάνδαλο και παραίτηση 
Τον Απρίλιο του 2023, πριν από την ποιμαντική επίσκεψη του Πάπα Φραγκίσκου στην Ουγγαρία και σε ανάμνηση αυτής, η Νόβακ εξέδωσε μια σειρά προεδρικών αμνηστειών, μεταξύ των οποίων αυτή του ακροδεξιού ακτιβιστή και εγχώριου τρομοκράτη Γκιόργκι Μπουνταχάζι  και του Έντρε Κόνια. Ο Κόνια ήταν ο αναπληρωτής διευθυντής ενός ορφανοτροφείου στο Μπίτσκε, ο οποίος είχε καταδικαστεί για τη συγκάλυψη της κακοποίησης παιδιών του ιδρύματος από τον διευθυντή. Όταν η αμνηστία του Κόνια -που αργότερα θεωρήθηκε ότι εκδόθηκε υπό την πίεση του Ζόλταν Μπάλογκ, πρώην μέντορα του Νόβακ και συνοδικού προέδρου της Ουγγρικής Μεταρρυθμιστικής Εκκλησίας δημοσιοποιήθηκε στις 2 Φεβρουαρίου 2024, ακολούθησε εθνική διαμάχη, η οποία έγινε γνωστή ως "υπόθεση αμνηστίας" (ουγγρικά: kegyelmi ügy). Διαδηλώσεις ξέσπασαν στη Βουδαπέστη απαιτώντας την παραίτηση της Νόβακ, με τους σχολιαστές να θεωρούν το σκάνδαλο ιδιαίτερα επιζήμιο για την αξιοπιστία του Fidesz ως υπερασπιστή των παραδοσιακών οικογενειακών αξιών.

Στις 9 Φεβρουαρίου η Νόβακ διέκοψε τη συμμετοχή της στο Παγκόσμιο Πρωτάθλημα Υδατοσφαίρισης στο Κατάρ και επέστρεψε αεροπορικώς στη Βουδαπέστη, όπου ανακοίνωσε την παραίτησή της λίγο μετά την άφιξή της στις 10 Φεβρουαρίου.  Η Τζούντιτ Βάργκα, η οποία υπηρετούσε ως υπουργός Δικαιοσύνης το 2023 και είχε προσυπογράψει τη συγχώρεση, παραιτήθηκε επίσης από βουλευτής και απέσυρε την υποψηφιότητά της για μέλος του Ευρωπαϊκού Κοινοβουλίου στις εκλογές του 2024. Σε απάντηση, ο Όρμπαν δήλωσε ότι θα εισαγάγει συνταγματική τροπολογία που θα απαγορεύει στους καταδικασθέντες για κακοποίηση παιδιών να λαμβάνουν επιείκεια. Στο πλαίσιο των συνεχιζόμενων επιπτώσεων του σκανδάλου, ο Μπάλογκ παραιτήθηκε από τη συνοδική προεδρία της Ουγγρικής Μεταρρυθμιστικής Εκκλησίας στις 16 Φεβρουαρίου 2024.

Η Εθνοσυνέλευση αποδέχτηκε επίσημα, και έτσι η παραίτηση της Νόβακ τέθηκε σε ισχύ, στις 26 Φεβρουαρίου 2024.  Τη διαδέχτηκε υπηρεσιακά ο πρόεδρος της Εθνοσυνέλευσης Λάζλο Κέβερ. Ήταν ο δεύτερος αρχηγός κράτους που παραιτήθηκε στη μετακομμουνιστική ιστορία της Ουγγαρίας μετά τον Παλ Σμιτ, ο οποίος το έκανε μετά από σκάνδαλο λογοκλοπής το 2012.

 Προσωπική ζωή 
Η Καταλίν Νόβακ είναι παντρεμένη και έχει τρία παιδιά. Ο σύζυγός της είναι ο Ιστβάν Αττίλα Βέρες (István Attila Veres), ο οποίος είναι διευθυντής της αγοράς χρήματος και συναλλάγματος της Εθνικής Τράπεζας της Ουγγαρίας από το 2013. Τα παιδιά τους είναι ο Αδάμ (έτος γέννησης: 2004), ο Θωμάς (έτος γέννησης: 2006) και η Κάτα (έτος γέννησης: 2008).

 Διεθνής αναγνώριση 
Το 2019 έγινε Dame του Γαλλικού Εθνικού Τάγματος της Λεγεώνας της Τιμής  και Ταξιάρχης του Τάγματος της Αξίας της Δημοκρατίας της Πολωνίας. 

 Παραπομπές 

Κατηγορία:Ιππότες της Λεγεώνας της Τιμής
Κατηγορία:Πρόεδροι της Ουγγαρίας